Ecgfrith av Mercia

Ecgfrith (død desember 796) var konge av Mercia i dagens England. Han styrte landet fra faren Offas død i juli 796 og fram til sin egen død bare omkring fem måneder senere. Ifølge Den angelsaksiske krønike varte hans regjeringstid i 141 dager. Dersom dette er korrekt døde han 14. eller 17. desember.

Offa hadde de siste ti årene av sitt liv lagt mye arbeid i å sikre at Ecgfrith skulle etterfølge ham. I 787 ble Ecgfrith derfor utropt til medkonge. Det er mulig at han ble drept av etterfølgeren Coenwulf.

Angelsaksiske monarker
Fødsler på 700-tallet
Dødsfall i 796